**Ministru kabineta rīkojuma projekta**

**„Par valsts nekustamo īpašumu pārdošanu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4. panta pirmā un otrā daļa, 5. panta pirmā un piektā daļa, likuma “Par valsts budžetu 2017. gadam” 54. panta pirmā un otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais Ministru kabineta rīkojuma projekts „Par valsts nekustamo īpašumu pārdošanu” (turpmāk – Rīkojuma projekts) paredz Latvijas Lauksaimniecības universitātei pārdot izsolē izglītības un zinātnes funkciju īstenošanai nepiemērotos valsts nekustamos īpašumus, kas ierakstīti zemesgrāmatā uz valsts vārda Latvijas Lauksaimniecības universitātes personā:* nekustamo īpašumu (nekustamā īpašuma kadastra Nr. 0900 001 0108) – zemes vienību 3138 m² platībā (zemes vienības kadastra apzīmējums 0900 001 0108) un kluba ēku (būves kadastra apzīmējums 0900 001 0108 001) – Lielajā ielā 19A, Jelgavā;
* nekustamo īpašumu (nekustamā īpašuma kadastra Nr. 0900 027 0142) – zemes vienību 1552 m² platībā (zemes vienības kadastra apzīmējums 0900 027 0142) un veikala ēku (būves kadastra apzīmējums 0900 027 0142 001) – Kristapa Helmaņa ielā 1, Jelgavā (turpmāk arī – valsts nekustamais īpašums).

Saskaņā ar Ministru kabineta 2010. gada 30. jūnija rīkojuma Nr. 363 „Par valsts nekustamo īpašumu nodošanu Latvijas Lauksaimniecības universitātes valdījumā” (turpmāk – rīkojums Nr. 363) 1.5. un 1.15. apakšpunktu, 2. un 3. punktu ar zemesgrāmatas tiesneses 2010. gada 20. septembra lēmumu:* Jelgavas pilsētas zemesgrāmatas nodalījumā Nr. 3044 ir nostiprinātas īpašuma tiesības Latvijas valstij Latvijas Lauksaimniecības universitātes personā uz valsts nekustamo īpašumu (nekustamā īpašuma kadastra Nr. 0900 001 0108) Lielajā ielā 19A, Jelgavā un ar zemesgrāmatas nodalījumaII daļas 2. iedaļas ierakstu Nr. 1.1. ir noteikts tiesību aprobežojums: aizliegums nekustamo īpašumu atsavināt vai ieķīlāt bez atsevišķa Ministru kabineta lēmuma, kā arī bez Zemkopības ministrijas saskaņojuma iznomāt telpas.
* Jelgavas pilsētas zemesgrāmatas nodalījumā Nr. 5731 ir nostiprinātas īpašuma tiesības Latvijas valstij Latvijas Lauksaimniecības universitātes personā uz valsts nekustamo īpašumu (nekustamā īpašuma kadastra Nr. 0900 027 0142) Kristapa Helmaņa ielā 1, Jelgavā un ar zemesgrāmatas nodalījumaII daļas 2. iedaļas ierakstu Nr. 1.1. ir noteikts tiesību aprobežojums: aizliegums nekustamo īpašumu atsavināt vai ieķīlāt bez atsevišķa Ministru kabineta lēmuma, kā arī bez Zemkopības ministrijas saskaņojuma iznomāt telpas.

Saskaņā ar rīkojuma Nr. 363 4. punktā noteikto Latvijas Lauksaimniecības universitātei rīkojuma projektā 1. punktā minētie valsts nekustamie īpašumi bez atlīdzības ir jānodod Zemkopības ministrijas valdījumā, ja tie vairs netiek izmantoti izglītības un zinātnes funkciju nodrošināšanai.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamā īpašuma (nekustamā īpašuma kadastra Nr. 0900 001 0108) Lielajā ielā 19A, Jelgavā sastāvā ir zemes vienība 0,3138 ha platībā (zemes vienības kadastra apzīmējums 0900 001 0108) ar kadastrālo vērtību 26799 *euro* un būve (būves kadastra apzīmējuma 0900 001 0108 001) ar kadastrālo vērtību 150 892 *euro*. Valsts nekustamā īpašuma kopējā kadastrālā vērtība 2017. gada 1. janvārī ir 177 691 *euro.* Zemes vienībai noteiktais lietošanas mērķis: 0901 – Izglītības un zinātnes iestāžu apbūve, 0,3138 ha platībā.Būves ar kadastra apzīmējumu 0900 001 0108 001 nosaukums: klubs, kopējā platība 858,70 m², galvenais lietošanas veids: 1261 – ēkas plašizklaides pasākumiem, būves tipa kods: 12610102, ekspluatācijas uzsākšanas gads: 1970.Valsts nekustamais īpašums (nekustamā īpašuma kadastra Nr. 0900 001 0108) ir iznomāts līdz 2029. gada 26. novembrim.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamā īpašuma (nekustamā īpašuma kadastra Nr. 0900 027 0142) Kristapa Helmaņa ielā 1, Jelgavā sastāvā ir zemes vienība 0,1552 ha platībā (zemes vienības kadastra apzīmējums 0900 027 0142) ar kadastrālo vērtību 17 662 *euro* un būve (būves kadastra apzīmējuma 0900 027 0142 001) ar kadastrālo vērtību 107 216 *euro*. Valsts nekustamā īpašuma kopējā kadastrālā vērtība 2017. gada 1. janvārī ir 124 878 *euro.* Zemes vienībai noteiktais lietošanas mērķis: 0801 – Komercdarbības objektu apbūve, 0,1552 ha platībā.Būves ar kadastra apzīmējumu 0900 027 0142 001 nosaukums: veikals, kopējā platība 577,40 m², galvenais lietošanas veids: 1230 – vairumtirdzniecības un mazumtirdzniecības ēkas, būves tipa kods: 12300101, ekspluatācijas uzsākšanas gads: 1978.Valsts nekustamais īpašums (nekustamā īpašuma kadastra Nr. 0900 027 0142) ir iznomāts līdz 2021. gada 5. martam.Saskaņā ar Publiskās personas manats atsavināšanas likuma 4. panta otro daļu valsts mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā atrodas publiskas personas manta. Saskaņā ar likuma “Par valsts budžetu 2017. gadam” 54. panta pirmo daļu valsts nekustamā īpašuma atsavināšanu Publiskas personas mantas atsavināšanas likumā noteiktajā kārtībā var organizēt tā ministrija vai institūcija, kuras valdījumā ir attiecīgais valsts nekustamais īpašums.Rīkojuma projekta 1. punktā minētie valsts īpašumi ir valsts manta, kas atrodas Latvijas Lauksaimniecības universitātes tiesiskajā valdījumā. Rīkojuma projekts paredz atļaut valsts mantas tiesiskajam valdītājam organizēt valsts mantas atsavināšanu.Tā kā rīkojuma projekta 1. punktā minēto valsts nekustamo īpašumu sastāvā esošo būvju lietošanas veids neatbilst un nav piemērots Latvijas Lauksaimniecības universitātei deleģēto izglītības un zinātnes funkciju īstenošanai, izvērtējot to, ka ar ieguldījumiem īpašumā, kam noteikti tiesību aprobežojumi un aizliegumi, netiks nodrošināts stratēģijā noteiktais – būtiska Latvijas Lauksaimniecības universitātes infrastruktūras modernizācija, valsts īpašuma valdītājs Latvijas Lauksaimniecības universitāte ierosina, ka šos valsts nekustamos īpašumus nav lietderīgi saglabāt valsts īpašumā, bet ir nepieciešams virzīt atsavināšanai, lai atsavināšanas rezultātā iegūtos līdzekļus ieguldītu studiju un zinātnes infrastruktūrā.Rīkojuma projekts, ievērojot Publiskas personas mantas atsavināšanas likumā 3. panta otro daļu un pamatojoties uz Latvijas Lauksaimniecības universitātes Senāta 2017. gada 8. marta lēmumu Nr. 9-76 „Par ierosinājumu nodot valsts nekustamos īpašumus Lielā ielā 19A, Jelgavā un Kristapa Helmaņa ielā 1, Jelgavā atsavināšanai”, paredz virzīt atsavināšanai un pārdot izsolē izglītības un zinātnes funkciju īstenošanai nepiemērotos rīkojuma projekta 1. punktā minētos valsts nekustamos īpašumus 2016. gada 24. novembrī pieņemtā likuma „Par valsts budžetu 2017. gadam” 54. pantā noteiktajā kārtībā un atsavināšanas procedūras veikšanai pilnvarot valsts nekustamo īpašumu valdītāju – Latvijas Lauksaimniecības universitāti.Lai grozītu saskaņā ar rīkojuma Nr. 363 3. un 4. punktu zemesgrāmatā atzīmju veidā nostiprinātos tiesību aprobežojumus, atbilstoši Zemesgrāmatu likuma 44., 57. un 61. pantam ir nepieciešama Ministru kabineta piekrišana. Ministru kabinets ir tiesīgs atļaut dzēst zemesgrāmatā nostiprinātos aprobežojumus. Tādēļ rīkojuma projektā ir paredzēta atļauja Latvijas Lauksaimniecības universitātei bez īpaša pilnvarojuma Zemesgrāmatā dzēst aizlieguma atzīmes.Rīkojuma projekts paredz valsts nekustamā īpašuma valdītājam Latvijas Lauksaimniecības universitātei uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu īstenot noteiktas darbības noteiktos termiņos, kas atbilst attiecīgiem nekustamā īpašuma pārdevēja pienākumiem.Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Tādējādi nekustamā īpašuma pircēja pienākumiem īstenot noteiktas darbības noteiktos termiņos ir jābūt samērīgiem ar nekustamā īpašuma pārdevēja pienākumiem. Šī iemesla dēļ nekustamo īpašumu pirkuma līgumā jāparedz nosacījums, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam trīsdesmit dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas | Projekta sagatavošanā ir iesaistīta Zemkopības ministrija un Latvijas Lauksaimniecības universitāte. |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ja Ministru kabineta 2011. gada 1. februāra noteikumos Nr.109 „Kārtība, kādā atsavināma publiskas personas manta” 12.punktā minētās personas neizmanto savas tiesības, tad jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (tūkst.*euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. Rīkojuma projektu Latvijas Lauksaimniecības universitāte īstenos par saviem līdzekļiem. Latvijas Lauksaimniecības universitāte saskaņā ar Publiskas personas mantas atsavināšanas likuma 47. pantu un Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 37. punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Patlaban nav iespējams noteikt summu, kas tiks ieskaitīta valsts budžetā, jo vēl nav iespējams noteikt īpašuma pārdošanas vērtību, tāpēc ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs tiek noteikts Ministru kabineta paredzētajā kārtībā.Saskaņā ar likuma “Par valsts budžetu 2017. gadam” 54. panta otro daļu Zemkopības ministrija lūgs Ministru kabinetu atļaut palielināt Zemkopības ministrijai apropriāciju resursiem no dotācijas no vispārējiem ieņēmumiem un izdevumiem 50 % apmērā no valsts nekustamā īpašuma atsavināšanas rezultātā valsts budžetā ieskaitītajiem līdzekļiem, tos novirzot Latvijas Lauksaimniecības universitātes izdevumiem par studiju un zinātnes infrastruktūras attīstību un modernizāciju.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama to tiesību aktu projektu izstrādē, kuri būtiski maina esošo regulējumu vai paredz ieviest jaunas politiskās iniciatīvas.Tā kā rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļa vietnes sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamo īpašumu atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Latvijas Lauksaimniecības universitāte |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas IV un V sadaļa – projekts šīs jomas neskar.*

Zemkopības ministrs J. Dūklavs

Zemkopības ministrijas valsts sekretārs Dace Lucaua

Rasnača, 67027517

tamara.rasnaca@zm.gov.lv